पुडुचेरी: पुडुचेरी की लेफ्टिनेंट गवर्नर किरण बेदी ने शनिवार को एक विवादित बयान फरमान जारी करते हुए कहा कि केंद्र शासित प्रदेश के जिन गांवों में लोग खुले में शौच करने करेंगे तो उन्हें सरकार द्वारा वितरित किया जाने वाला मुफ्त चावल नहीं दिया जाएगा। उप राज्यपाल द्वारा जारी आदेश के अनुसार, 'मुफ्त चावल वितरण की योजना सशर्त होगी जिसके तहत गांवों को स्थानीय विधायक और सामुदायिक आयुक्त से इससे संबंधित संयुक्त प्रमाण पत्र हासिल करना होगा कि वो खुले में शौच नहीं करते हैं, खुले में कूड़ा नहीं फेंकते हैं तथा उनका गांव खुले में शौच से मुक्त है। इसके बाद इस प्रमाण पत्र को उन्हें नागरिक आपूर्ति आयुक्त को सौंपना होगा।